Fit-28 ta' April 2016, il-Kumitat tar-Rappreżentanti Permanenti (Coreper) qabel, f'isem il-Kunsill, dwar il-pożizzjoni tan-negozjar tiegħu maħsuba biex jiġu estiżi b'sena d-dati tat-traspożizzjoni u l-applikazzjoni ta' regoli ġodda dwar is-swieq tat-titoli L-estensjoni b'sena ser taffettwa l-forniment ta' servizzi għal investimenti fi strumenti finanzjarji u l-operat tas-swieq finanzjarji regolati. Il-Coreper talab lill-presidenza Netherlandiża biex tiftaħ negozjati mal- Parlament Ewropew malajr kemm jista' jkun, sabiex tkun tista' ssir l-adozzjoni fl-ewwel qari ta' regolament li jimplimenta l-estensjoni. "MIFID" u "MIFIR" Reviżjoni reċenti tar-regoli dwar strumenti finanzjarji kellha l-għan li tippromwovi l-integrazzjoni, il-kompetittività u l-effiċjenza tas-swieq finanzjarji tal-UE. Il-Kunsill adottaha f'Mejju 2014, u b'hekk emenda u ssostitwixxa test eżistenti tal-"MIFID" li jirregola s-swieq fi strumenti finanzjarji. Ir-regoli jikkonsistu minn żewġ strumenti leġislattivi: ir-regolament 600/2014 ("MIFIR"), maħsub biex itejjeb it-trasparenza u l-kompetizzjoni tal-attivitajiet tan-negozju billi jillimita l-użu ta' eżenzjonijiet mir-rekwiżiti ta' divulgazzjoni u billi jipprevedi aċċess nondiskriminatorju għaċ-ċentri tan-negozjar u l-kontropartijiet ċentrali (CCPs) għall-istrumenti finanzjarji kollha, u billi jesiġi li d-derivati jiġu nnegozjati f'ċentri organizzati; id-direttiva 2014/65/UE ("MIFID II"), li temenda r-regoli dwar ir-rekwiżiti ta' awtorizzazzjoni u ta' organizzazzjoni għall-fornituri ta' servizzi ta' investiment u dawk dwar il-protezzjoni tal-investituri. Id-direttiva tintroduċi wkoll tip ġdid ta' ċentru tan-negozjar, il-faċilità organizzata tan-negozjar (OTF). Kuntratti ta' derivati standardizzati qed jiġu nnegozjati dejjem aktar fuq dawn il-pjattaformi, li bħalissa mhumiex irregolati. Id-dati l-ġodda Skont l-approċċ tal-Kunsill: l-iskadenza biex l-istati membri l-MIFID II fil-leġislazzjoni nazzjonali tkun iffissata għat- 3 ta' Lulju 2017 id-data tal- applikazzjoni kemm għall-MIFID II kif ukoll il-MIFIR tkun iffissata għat- 3 ta' Jannar 2018 Dispożizzjonijiet oħra Barra minn hekk, fil-mandat tiegħu tan-negozjar il-Kunsill inkluda emendi għall-proposta tal-Kummissjoni. Dawn jikkonċernaw negozjar ta' kontijiet proprji, tranżazzjonijiet f'pakkett, allinjament mad-direttiva tal-UE dwar tranżazzjonijiet ta' finanzjament tat-titoli u d-data tal-applikazzjoni ta' ċerti dispożizzjonijiet ta' regolament dwar l-abbuż tas-suq. Sfidi tal-implimentazzjoni Kemm id-direttiva kif ukoll ir-regolament kellhom jibdew japplikaw 30 xahar wara d-dħul fis-seħħ, jiġifieri mit-3 ta' Jannar 2017, waqt li l-istati membri kellhom jittrasponu d-direttiva l-ġdida sat-3 ta' Lulju 2016. Madanakollu, minħabba sfidi tekniċi fl-implimentazzjoni li ltaqgħu magħhom l- Awtorità Ewropea tat-Titoli u s-Swieq (ESMA) u l-awtoritajiet nazzjonali kompetenti, l-infrastrutturi tad-data essenzjali mhux ser ikunu stabbiliti sat-3 ta' Jannar 2017. Il-qafas il-ġdid jirrikjedi li ċ-ċentri tan-negozjar u l-internalizzaturi sistematiċi jipprovdu lill-awtoritajiet kompetenti d- data ta' referenza tal-istrumenti finanzjarji li tiddeskrivi b'mod uniformi l-karatteristiċi ta' kull strument finanzjarju soġġett għall-ambitu tal-MiFID II. Sabiex tinġabar id-data b'mod effiċjenti u armonizzat, trid tiġi żviluppata infrastruttura ġdida ta' ġbir ta' data . Dan jobbliga lill-ESMA biex, flimkien mal-awtoritajiet nazzjonali kompetenti, tistabbilixxi sistema ta' data li tkopri firxa usa' ta' strumenti finanzjarji, minħabba l-ambitu estiż tal-MiFID II. Fit-2 ta' Ottubru 2015, l-ESMA għarrfet lill-Kummissjoni li kien inevitabbli li jkun hemm dewmien fl-implimentazzjoni teknika tal-MiFID II. La l-awtoritajiet kompetenti u lanqas il-parteċipanti tas-suq m'huma ser ikunu f'pożizzjoni li japplikaw ir-regoli l-ġodda fit-3 ta' Jannar 2017. Dan iwassal għal inċertezza legali u potenzjalment għal tfixkil tas-suq. Permezz tal-istabbiliment ta' limitu massimu ġenerali tal-UE u limitu massimu għal kull ċentru tan-negozjar għall-hekk imsejħa eżenzjoni għall-prezz ta' referenza u l-eżenzjoni għal tranżazzjoni nnegozjata. Abbozz ta' direttiva li jemenda l-MIFID II fir-rigward ta' ċerti dati Abbozz ta' regolament li jemenda l-MIFIR u żewġ regolamenti oħra fir-rigward ta' ċerti dati Stqarrija għall-istampa tal-Kunsill dwar regoli ġodda rigward is-swieq tal-istrumenti finanzjarji